Valga Vallavolikogu 26. aprilli istungi kokkuvõte

**Valga Vallavolikogu I koosseisu 17. istung toimus reedel, 26.aprillil 2019** **algusega kell 13.00 Õru Kultuurikeskuses. Kohal viibis 22 saadikut 27-st.**

**Volikogu istungil otsustati:**

**Kehtestada toimetulekutoetuse arvestamisel arvesse võetavate eluasemekulude piirmäärad Valga vallas alljärgnevas suuruses:**

1. üür kuni 2,50 eurot normpinna ruutmeetri kohta kuus;
2. korterelamu haldamise kulu, sh remondiga seotud kulu kuni 2 eurot normpinna ruutmeetri kohta kuus;
3. korterelamu renoveerimiseks võetud laenu tagasimakse kuni 2 eurot normpinna ruutmeetri kohta kuus;
4. veevarustuse ja reovee ärajuhtimise teenuste maksumus ja/või kuivkäimlate ja septikute tühjendamine kuni 15 eurot iga pereliikme kohta kuus;
5. soojaveevarustuseks tarbitud soojus-, elektrienergia või kütuse maksumus kuni 15 eurot iga pereliikme kohta kuus;
6. kütteks tarbitud soojusenergia või kütuse maksumus kaugkütte korral kuni 3,20 eurot normpinna ruutmeetri kohta kuus;
7. kütteks tarbitud soojusenergia või kütuse maksumus mittekaugkütte korral, sh küttematerjali ülestöötamise kulu, kuni 3 eurot normpinna ruutmeetri kohta kuus;
8. elektrienergia tarbimisega seotud kulu kuni 30 eurot perekonna esimese liikme kohta ja kuni 10 eurot iga järgneva pereliikme kohta kuus;
9. majapidamisgaasi maksumus kuni 10 eurot perekonna kohta kuus;
10. maamaksukulu, mille arvestamise aluseks on kolmekordne elamualune pind, kuni 0,20 eurot normpinna ruutmeetri kohta kuus;
11. hoonekindlustuse kulu kuni 0,30 eurot normpinna ruutmeetri kohta kuus;
12. olmejäätmete veo tasu kuni 5 eurot iga pereliikme kohta kuus.

**Sõlmida alljärgenevate kinnistute omanikega leping nende kinnistu koormamiseks isikliku kasutusõigusega** **Valga valla kasuks kogupindalaga ligikaudu 12,5 km2 eesmärgiga anda kogu tee avalikku kasutusse:**

1.1. Absche talu, registriosa nr 477840, katastritunnus 85401:016:0050;

1.2. Leepini talu, registriosa nr 477940, katastritunnus 85401:016:0061;

1.3. Jaunseni talu, registriosa nr 477740, katastritunnus 85401:016:0070;

1.4. Ojametsa, registriosa nr 239940, katastritunnus 28901:002:0351;

1.5. Kiisa, registriosa nr 134040, katastritunnus 28901:002:0200;

1.6. Kiivite, registriosa nr 957740, katastritunnus 28901:003:0380;

1.7. Valga metskond 14, katastritunnus 28901:001:0091;

1.8. Taheva metskond 2, katastritunnus 77901:001:0135;

**Kinnitada Valga valla 2019. aasta lisaeelarve** kogumahus 4 850 082 eurot. Kinnitada põhitegevuse eelarve tulud 87 515 eurot, kulud 463 521 eurot ja tulem -376 006 eurot, finantseerimistegevus 1 488 330 eurot, investeerimistegevuse tulud 25 000 eurot, investeerimistegevuse kulud 4 374 891 eurot ja likviidsete varade muutus 3 237 567 vastavalt lisale.Samuti lubada vallavalitsusel:

1. ümber jaotada oma korraldusega investeeringuteks, projektides osalemiseks ja projekteerimiseks ettenähtud vahendid pärast riigihangete ja/või vähempakkumiste läbiviimist ja lepingute sõlmimist asutuste vahel, lähtudes eelarve eelnõu seletuskirjas olevate tööde nimekirjast ja avariitööde vajadusest;
2. otsustada projektide ja investeeringute üldsumma piires, millises ulatuses tehakse investeeringuid ja millises ulatuses kaetakse majandamiskulusid.

**Omandada vallale Valga vallas Jaanikese külas asuv Jaanikese motokompleksi kaks kinnistut** koos selle oluliste osade ja päraldistega (registriosa numbrid 521740 ja 521840) hinnaga 240 000 eurot, millest 120 000 eurot tasutakse müüjale hiljemalt 10 tööpäeva jooksul arvates lepingu sõlmimisest ja ülejäänud ostuhind 120 000 eurot, millele lisandub intress 2 protsenti aastas tasutakse müüjale hiljemalt 01. aprill 2020. aastal. Vallavalitsusele pandi kohustus asuda koheselt teostama avalikku ideede korjet ja tegema volikogule ettepaneku Jaanikese kompleksi edasiarendamiseks hiljemalt novembrikuu volikogu istungiks.

**Moodustada Valga valla valimiskomisjon 5-liikmelisena ning:**

1. Nimetada Valga valla valimiskomisjoni liikmed alljärgnevas koosseisus:
	1. Anastasija Kikkas, komisjoni esimees;
	2. Anne Puller;
	3. Annely Adrat;
	4. Piret Villemson;
	5. Villar Sikk.
2. Valla valimiskomisjoni aseesimehe valib komisjon oma liikmete seast.
3. Valimiskomisjoni asendusliikmeteks nimetada vastavalt määratud järjekorrale:
	1. Liina Pettai;
	2. Heldi Kaares.
4. Tunnistada kehtetuks Valga Vallavolikogu 28. septembri 2018 otsus nr 75 „Valga valla valimiskomisjoni moodustamine“.

**Mitte muuta Valga Vallavolikogu 4.11.2017 otsuse nr 2 „Vallavanema valimine“ punkti 2.** Hääletusel ei pandud korruptsioonivastase seaduse rakendamise eelnõud ning Valga Vallavolikogu 4.11.2017 otsust nr 4 „Vallavalitsuse liikmete ametisse nimetamine

ja kinnitamine“.

Avaldusega esines volikogu liige Kaupo Kutsar, kes kutsus vallavalitsust üles lahendama tugiteenistuse pakkumise küsimust Tsirguliina koolis.